als_Latn dik_Latn sag_Latn
Një nga misteret e shumta të piramidave egjiptiane, që lidhet me mënyrën se si egjiptianët e lashtë kanë arritur të transportojnë gurët e mëdhenj që janë përdorur për të ndërtuar këto piramida, mund të jetë zgjidhur.
Historianët mendonin se për të ndërtuar këto piramida është përdorur forca e krahut të skllevërve, megjithatë duhet ta pranojmë se, sado i madh të ketë qenë numri i forcës së krahut të përdorur për të ngritur gurë me përmasa të tilla, misioni është i pamundur.
Një grup shkencëtarësh nga Fondacioni FOM dhe Universiteti i Amsterdamit kanë zbuluar se egjiptianët kanë derdhur ujë në rërë, dhe nga kjo ata kanë arritur të tërhiqnin slitat ku vendoseshin gurët e mëdhenj.Eksperimentet në Universitetin e Amsterdamit provuan se sasia e duhur e lagështisë së rërës përgjysmon forcën që duhet për të tërhequr një objekt.
Është ironike fakti se historianët e kanë pasur përgjigjen para syve dhe nuk e kanë kuptuar. Një pikturë e vizatuar në varrin e Djehutihotep tregon, jo vetëm numrin e madh të punëtorëve që po tërhiqnin gurët me anë të slitës në shkretëtirë, por edhe një person duke derdhur ujë në rërë përpara slitës që tërhiqet.
Zbulimi i bërë nga shkencëtarët nuk shuan thjesht një kureshtje, por mund të shërbejë edhe për ndërtimin në ditët e sotme. Ekipi i Fondacionit FOM sugjeron se ky zbulim mund të ndihmojë në transportimin dhe përpunimin e materialeve të ditëve të sotme, që janë kryesisht në formë të grimcuar, si për shembull, betoni.
(Herë të lexuara: 259)
als_Latn als_Latn als_Latn als_Latn als_Latn als_Latn